CELEX: 32006R1677
Language: sl
Date: 2006-11-14 00:00:00
Title: Uredba Komisije (ES) št. 1677/2006 z dne 14. novembra 2006 o odstopanju od Uredbe (ES) št. 2172/2005 glede datuma zahtevka za uvozne pravice za obdobje tarifne kvote od 1. januarja do 31. decembra 2007

15.11.2006   
            
            
               SL
            
            
               Uradni list Evropske unije
            
            
               L 314/3
            
         
      UREDBA KOMISIJE (ES) št. 1677/2006
   z dne 14. novembra 2006
   o odstopanju od Uredbe (ES) št. 2172/2005 glede datuma zahtevka za uvozne pravice za obdobje tarifne kvote od 1. januarja do 31. decembra 2007
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) ter zlasti prvega pododstavka člena 32(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2172/2005 z dne 23. decembra 2005 o določitvi podrobnih pravil za uporabo uvozne tarifne kvote za živo govedo s težo, ki presega 160 kg in s poreklom iz Švice, določenih s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi (2), odpira tarifno kvoto za uvoz 4 600 glav živega goveda s poreklom iz Švice na večletni osnovi za obdobje od 1. januarja do 31. decembra brezcarinsko.
            
         
               (2)
            
            
               Člen 3(3) Uredbe (ES) št. 2172/2005 določa, da se zahtevki za uvozne pravice vložijo najkasneje do 1. decembra pred obdobjem uvozne tarifne kvote. Zaradi pristopa Bolgarije in Romunije k Evropski uniji 1. januarja 2007 in z namenom, da se izvajalcem iz omenjenih držav omogoči, da izkoristijo to kvoto v letu 2007, je treba rok za predložitev zahtevkov za obdobje uvozne tarifne kvote od 1. januarja 2007 do 31. decembra 2007 podaljšati do 8. januarja 2007.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za govedino in teletino –
            
         SPREJELA NASLEDNJO UREDBO:
   Člen 1
   Z odstopanjem od prvega pododstavka člena 3(3) Uredbe (ES) št. 2172/2005 je treba za obdobje uvozne tarifne kvote od 1. januarja 2007 do 31. decembra 2007 zahtevke za uvozne pravice vložiti najpozneje 8. januarja 2007 do 13. ure po bruseljskem času.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 21. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 346, 29.12.2005, str. 10.